
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1264 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Υπουργικών αποφάσεων περί χωρο- 
θέτησης - παραχώρησης καταφυγίου σκαφών 
αναψυχής στον προστατευόμενο όρμο Πουρνιά 

Λήμνου. 1 

Επανακαθορισμός ορίων αιγιαλού στην περιοχή 
ΔΑ. Πεταλιδίου Δήμου Πεταλιδίου Νομού Μεσ¬ 
σηνίας, προ ιδιόκτητος Θεοδώρας & Αριστέας 
Τσακάκου. 

Α ΠΟΦΑΣΕΙ Σ 

Αριθμ. 1348 

Τροποποίηση Υπουργικών αποφάσεων περί χωροθέτη- 
σης - παραχώρησης καταφυγίου σκαφών αναψυχής 
στον προστατευόμενο όρμο Πουρνιά Λήμνου. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 του ν. 3270/2004 (Φ.Ε.Κ 
Α' 187) «Αρμοδιότητες του Υπουργείου Τουριστικής Ανά¬ 
πτυξης και θέματα τουρισμού». 

2. Τις διατάξεις του άρθρου 34 του ν. 2160/1993 όπως 
αντικαταστάθηκε με τις διατάξεις της παρ. 7 άρθρ. 27 
ν. 2636/1998 και ισχύει. 

3. Τις διατάξεις του άρθρου 12 παρ. 1 του π.δ. 149/ 
2005 «Οργανισμός του Υπουργείου Τουριστικής Ανά¬ 
πτυξης». 

4. Την απόφαση Πρωθυπουργού Υ 25/2004 (ΦΕΚ Β' 516) 
«Σύσταση θέσης Υφυπουργού Τουρισμού στο Υπουργείο 
Τουρισμού». 

5. Τις διατάξεις του π.δ.123/2004 (ΦΕΚ Α'86) «Διορισμός 
Υπουργού, Αναπληρωτού Υπουργού και Υφυπουργών». 

6. Την αριθμ. 1153/20.4.2004 (ΦΕΚ Β' 591) Κοινή Απόφα¬ 
ση του Πρωθυπουργού και Υπουργού Τουρισμού περί 
ανάθεσης αρμοδιοτήτων στον Υφυπουργό Τουρισμού. 

7. Την αριθμ. Υ.165/16.6.2005 Απόφαση του Πρωθυ¬ 
πουργού και του Υπουργού Τουριστικής Ανάπτυξης περί 
διορισμού Γενικού Γραμματέα του Υπουργείου Τουρι¬ 
στικής Ανάπτυξης. 

8. Η με Α.Π.10165/29.11.2004 Υπουργική απόφαση περί 


23 Νοεμβρίου 2005 

συγκρότησης Επιτροπής Τουριστικών Λιμένων του 
Υπουργείου Τουριστικής Ανάπτυξης όπως τροποποι¬ 
ήθηκε και ισχύει. 

9. Την με Α.Π. Τ/1332/3.4.2000 Υπουργική απόφαση 
περί χωροθέτησης καταφυγίου τουριστικών σκαφών 
στον όρμο Πουρνιά Ν. Λήμνου. 

10. Την με Α.Π. Τ/4729/20.11.2000 Υπουργική απόφαση 
περί παραχώρησης της χρήσης - εκμετάλλευσης του 
καταφυγίου τουριστικών σκαφών στον όρμο Πουρνιά 
Ν. Λήμνου όπως τροποποιήθηκε με την Α.Π. Τ/15755/ 
16.12.2003. 

11. Το με Α.Π. 7896/28.6.2005 αίτημα της Κας Ασπα¬ 
σίας Λίασκα περί τροποποιήσεως της Τ/1332/3.4.2000 
(ΦΕΚ 207Δ/7.4.2000) και της Τ/4729/20.11.2000 (ΦΕΚ 
1457/29.11.2000) Υπουργικών αποφάσεων. 

12. Το με Α.Π. 542/1345/05/15983/5.9.2005 (11090/15.9.2005 
δικό μας) έγγραφο της Δ/νσης Α2 του ΓΕΝ. 

13. Το με Α.Π. 8100/46/05/1.9.2005 (10935/12.9.2005 δικό 
μας) έγγραφο της Δ/νση Λιμενικής Πολιτικής του ΥΕΝ. 

14. Το με Α.Π. 919.32728/4/05/1399/13.9.2005 /ΠΝ/Υπη- 
ρεσία Φάρων. 

15. Την αριθμ. 16402/5.10.2005 Ένορκη Δήλωση της 
Ασπασίας Λιάσκα ενώπιον της συμβολαιογράφου Μαυ- 
ρέττας Πολίτη. 

16. Τα με Α.Π. 179/28.6.2005,181/10.8.2005 και 183/20.10.2005 
Πρακτικά της Επιτροπής Τουριστικών Λιμένων. 

17. Το γεγονός ότι από τις διατάξεις της παρούσας, 
δεν προκαλείται δαπάνη σε Βάρος του Κρατικού Προ¬ 
ϋπολογισμού, αποφασίζουμε: 

1. Τροποποιούμε, σύμφωνα με τις διατάξεις του άρ¬ 
θρου 34 του ν. 2160/1993, όπως αντικαταστάθηκε με 
το άρθρο 27 παρ. 7 του ν. 2636/1998, τις Α.Π. Τ/1332/ 
7.4.2000, (ΦΕΚ Δ' 207/7.4.2000) Τ/4729/20.11.2000 (ΦΕΚ 
Β' 1457/29.11.2000) και Τ/15755/16.12.2003 (ΦΕΚ Β' 1910/ 
22.12.2003) Υπουργικές Αποφάσεις, περί χωροθέτησης 
- παραχώρησης του καταφυγίου τουριστικών σκαφών 
στον όρμο «Πουρνιά» νήσου Λήμνου, όπως ισχύουν σύμ¬ 
φωνα με τα προβλεπόμενα εις την υποβληθείσα μελέτη, 
η οποία περιλαμβάνει την τεχνική περιγραφή, την συ¬ 
νημμένη οριζοντιογραφία (Α1) του έργου και αποτελεί 
αναπόσπαστο μέρος της παρούσας ως εξής: 

Επιφάνεια θαλάσσιας ζώνης: 7.800,00 τ.μ. 

Επιφάνεια χερσαίας ζώνης: 2.000,00 τ.μ. 

Επιφάνεια προσχώσεων: 550,00 τ.μ. 

α) Μεταβολή του σχήματος και του μήκους (από 90,00 
μ. σε 108,00 μ.) του προσήνεμου μόλου. 

β) Τοποθέτηση έμπροσθεν της εισόδου της λιμενο- 
λεκάνης πλωτού κυματοθραύστη μήκους 40,00 μ. και 
πλάτους 4,00 μ., με πιστοποιητικό από αναγνωρισμένο 
νηογνώμονα για την ασφαλή αγκυροβολιά και πλευ¬ 
στότητα αυτού. 

γ) Κατασκευή κτιρίου διοίκησης (κτίριο I) εμβαδού 
153,00 τ.μ. με πρόβλεψη γραφείου διοίκησης, λογιστη¬ 
ρίου, χώρου παροχής υπηρεσιών και εξυπηρέτησης του 
κοινού και χώρου διαμονής - ενδιαίτησης του προσω¬ 
πικού, συνολικού εμβαδού 153,00 τ.μ.. Επίσης προβλέ- 
πεται η δημιουργία ημιυπαίθριου χώρου 45,50 τ.μ. στην 
ανατολική του πλευρά. 

δ) Κατασκευή, στην βόρεια πλευρά του κτιρίου I, υπό¬ 
γειου αποθηκευτικού χώρου και χώρων υγιεινής, εμβα¬ 
δού 85,00 τ.μ. και άνωθεν αυτού κατασκευή σκιάστρου 
- στεγάστρου από μεταλλικές πέργολες Ε=90,00 τ.μ. 

ε) Κατασκευή στην είσοδο του καταφυγίου, φυλακίου 
(εισόδου - εξόδου) και πύργου ελέγχου Ε= 32,50 τ.μ. και 
την κατασκευή στεγάστρου με ξύλινη πέργολα 12.00 τ.μ. 
στην ανατολική του πλευρά. Επίσης στο υπόγειο του 
φυλακίου για τις ανάγκες των ΑΜΕΑ, εγκαταστάσεις 
υγιεινής Ε = 32,50 τ.μ. 


στ) Προστίθεται στέγαστρο, Ε = 120,00 τ.μ. στον χώρο 
στάθμευσης αυτοκινήτων. 

ζ) Διαμόρφωση εξωτερικών χώρων και χώρων πρασί¬ 
νου Ε= 1.730,00 τ.μ. 

η) Κατασκευή κρηπιδώματος κατά μήκος της ακτο¬ 
γραμμής. 

Ο φορέας διαχείρισης αναλαμβάνει την υποχρέωση 
να μεταβιβάσει εντός δύο (2) μηνών από την έκδοση 
της παρούσας στο Ελληνικό δημόσιο άνευ ανταλλάγμα¬ 
τος έκταση ιδιοκτησίας του εμβαδού διακόσια πενήντα 
τετραγωνικά μέτρα (250,00 τ.μ.) η οποία έχει περιλη- 
φθεί στη χερσαία ζώνη του καταφυγίου (αρ. 16402/2005 
ένορκη δήλωση. 

Η προθεσμία ολοκλήρωσης των πάσης φύσεως έρ¬ 
γων και εγκαταστάσεων του καταφυγίου τουριστικών 
σκαφών στον προστατευόμενο όρμο Πουρνιά Λήμνου, 
παρατείνεται μέχρι 31.12.2006. 

Κατά τα λοιπά ισχύουν οι αριθμ. Τ/1332/3.4.2000 και 
Τ/4729/20.11.2000 Υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 

Αριθ. 13793 (2) 

Επαναθορισμός ορίων αιγιαλού στην περιοχή Δ.Δ. Πε- 
ταλιδίου Δήμου Πεταλιδίου Νομού Μεσσηνίας, προ 
ιδιόκτητος Θεοδώρας & Αριστέας Τσακάκου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

1. Τις διατάξεις των άρθρων 3, 4, 5 και 6 του ν.2971/ 
2001 υπό τον τίτλο «Αιγιαλός, παραλία και άλλες δια¬ 
τάξεις» (Φ.Ε.Κ. 285 τ.Α7ΐ9.12.2001), ιδιαιτέρως δε εν προ- 
κειμένω εκείνη του άρθρου δ παράγραφος 9, η οποία 
προβλέπει τα περί επανακαθορισμού ορίων αιγιαλού 
και παραλίας. 

2. Τις διατάξεις του άρθρου 5 του ν. 3200/1955 «περί 
διοικητικής αποκεντρώσεως», όπως τροποποιήθηκαν 
και ισχύουν σήμερα. 

3. Τις διατάξεις του άρθρου 19, παράγραφος 5 του ν. 
2344/1995, του άρθρου 52 παράγραφος 6 του ν. 2218/1994, 
του άρθρου 4 παράγραφος 7 του ν. 2240/1994, δυνάμει 
των οποίων αρμοδιότητες του Υπουργείου Οικονομικών 
που είχαν μεταβιβαστεί στους ανακλητούς Νομάρχες, 
είχαν περιέλθει στον Περιφερειακό Διευθυντή, σε συν¬ 
δυασμό με πς διατάξεις του άρθρου 14 παράγραφος 
2 του ν. 2399/1996, διά των οποίων κατηργήθησαν οι 
θέσεις Περιφερειακών Διευθυντών και οι αρμοδιότητες 
αυτών είχαν πλέον περιέλθει στον Γενικό Γραμματέα 
της Περιφέρειας και ασκούντο από τον Αναπληρωτή 
Περιφερειακό Διευθυντή. 

4. Τις διατάξεις του τετάρτου εδαφίου της παραγρά¬ 
φου 2 του άρθρου 1 κοίτης παραγράφου 6 του άρθρου 
του ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδι¬ 
οίκηση και άλλες διατάξεις» (ΦΕΚ107 τ.Α'/1997), σύμφώ- 
νως προς ης οποίες οι περιφερειακές Υπηρεσίες του 
Υπουργείου Οικονομικών, οι οποίες συγκροτούσαν, ομού 
με άλλες, την Περιφερειακή Διοίκηση του Νομού, δεν 
υπήχθησαν στην ενιαία οργανική μονάδα της Περιφέ¬ 
ρειας ούτε καταργήθηκαν, αλλά αποτελούν από 1.9.1997, 
Υπηρεσίες του Υπουργείου Οικονομικών. 

5. Το υπ’ αριθμ. Πρωτ. 20979/31.10.1997 έγγραφο της 
Δ/νσεως Διοικήσεως και Αποκεντρώσεως, συμφώνως 
προς το οποίο οι αρμοδιότητες του Γενικού Γραμμα- 
τέως της Περιφέρειας επί θεμάτων αρμοδιότητος του 
Υπουργείου Οικονομικών, μετεφέρθησαν από 1.9.1997 
στον Υπουργό Οικονομικών. 

6. Την υπ’ αριθμ. 14650/Δ10685/17.3.2004 (ΦΕΚ 519τ. 
Β717.3.2004) κοινή απόφαση του Πρωθυπουργού και 
Υπουργού Οικονομίας και Οικονομικών «περί καθορι¬ 
σμού αρμοδιοτήτων των Υφυπουργών Οικονομίας & 
Οικονομικών». 

7. Τις διατάξεις του ν. 3220/2004 (ΦΕΚ 15 τ.Α72004), 
ιδία δε εκάνη του άρθρου 46, παράγραφος 21, δυνάμει 
της οποίας, από 10.4.2004 αρμοδιότητες του Υπουργού 
Οικονομίας και Οικονομικών, οι οποίες ανήκαν ή είχαν 
μεταβιβαστεί στους ανακλητούς Νομάρχες μέχρι ενάρ- 
ξεως λειτουργίας των Νομαρχιακών Αυτοδιοικήσεων 
και αφορούν θέματα των Υπηρεσιών του Υπουργείου 
Οικονομίας & Οικονομικών, που εξαιρέθηκαν από την κα¬ 
τάργηση με τις διατάξεις τις παραγράφου 2 του άρθρου 
39 του ν. 2218/1994, περιέρχονται στον Γ ενικό Γ ραμματέα 
της οικείας Περιφέρειας, εκτός θεμάτων, Υ.Δ.Ε. 

8. Την υπ’αριθμ. Πρωτ. 1063649/790/Α0006/3.8.2004 
απόφαση του Υπουργού Οικονομίας & Οικονομικών, 


ιδίως δε την περίπτωση (μβ) του κεφαλαίου (θ) της εν 
λόγω. 

9. Την από 5.10.2004 έκθεση τις επιτροπής καθορισμού 
των ορίων αιγιαλού και παραλίας, η οποία συγκροτή¬ 
θηκε κατά την πρόβλεψη του άρθρου 3 του ν.2971/2001 
δυνάμει της αποφάσεως υπ’ αριθμ. Πρωτ. 13229/9.9.2004 
της Γενικής Γραμματέως Περιφέρειας Πελοποννήσου, 
που επανακαθόρισε μερικώς τα όρια αιγιαλού στην 
περιοχή του οικισμού Πεταλιδίου προ ιδιοκτησίας θε¬ 
οδώρας και Αριστέας Τσακάκου, επί του από Αυγού- 
στου 2003 τοπογραφικού διαγράμματος του Πολσικού 
Μηχανικού, Νικολάου Γιαλλελή, κλίμακας 1/500. Ο αρχι¬ 
κός καθορισμός ορίων αιγιαλού είχε γίνει δυνάμει της 
αποφάσεως ν. 186/1977 του Νομάρχη Μεσσηνίας (ΦΕΚ 
36 τ.Δ77.2.1978), επί του από 16.10.1976 τοπογραφικού 
διαγράμματος του Τοπογράφου Μηχανικού του Υπουρ¬ 
γείου Οικονομικών Ν. Νούσιου. 

10. Την σύμφωνη γνώμη του αρμοδίου γνωμοδοτικού 
οργάνου, Γενικού Επιτελείου Ναυτικού Δ/νση Α2 Τμήμα 
Ιε, όπως αυτή έχει διατυπωθεί, διά του υπ’ αριθ. πρωτ. 
Φ. 544,5/76/05/Σχ.15425/31.1.2005 εγγράφου του. 

11. Το υπ’ αριθμ. Πρωτ. 40/27.7.2004 έγγραφο της Γε¬ 
νικής Γραμματείας της Κυβέρνησης, αναφορικώς προς 
τις προϋποθέσεις του άρθρου 9 παρ. 1 του ν.2971/2001, 
επί των οποίων γίνεται μνεία των εξής: 

α. Η γεωμορφολογία της ακτής είναι καθ’ όλο το μήκος 
επίττεδη και ομαλή. Πρόκειται για περίπτωση χαμηλής 
ακτής. Η σύσταση του εδάφους είναι αμμώδης προς το 
μέρος της θαλάσσης (λεπτόκοκκη άμμος). 

β. Δεν υπάρχουν επισήμως καταγεγραμμένοι φυσικοί 
πόροι στην περιοχή. 

γ. Η ακτή εκτιμάται ότι δεν υπόκειται σε διάβρωση ή 
προσάμμωση συνεπεία της επ’ αυτής εκσπάσεως του 
κυματισμού επ’ αυτής. Μετεωρολογικά φαινόμενα, δεν 
επηρρεάζουν άμεσα την μορφολογία της ακτής. 

δ. Ο εγγύς αυτής πυθμένας είναι αμμώδης. 

ε. Ο κύριος τομέας ανάπτυξης του κυματισμού σε 
σχέση με το μέτωπο της ακτής στην περιοχή, αφορά 
την ανατολική και την νοτιοανατολική κατεύθυνση , από 
όπου οι πνέοντες άνεμοι προκαλούν τους μέγιστους 
κυματισμούς. 

στ. Στο αρχείο της Κτηματικής Υπηρεσίας, δεν υπάρ¬ 
χουν φάκελλοι σχετικοί με αδειοδοτήσεις έργων επί 
αιγιαλού και θαλάσσης κατά τα προϊσχύσαντα άρθρα 
8, 9 και 12 του ΑΝ. 2344/1940 και 12 και 14 του ήδη ισχύ- 
οντος ν. 2971/2001. 

ζ. Στην υπό επανακαθορισμό ορίων αιγιαλού και πα¬ 
ραλίας περιοχή, δεν υφίσταται μηδέ εκκρεμεί έγκριση 
πολεοδομικής μελέτης και δεν υπάρχουν ιδιαίτερες 
χωροταξικές κατευθύνσεις. 

η. Στην περιοχή, δεν υπάρχουν καταγεγραμμένα Δημό¬ 
σια Κτήματα, τα οποία ευρίσκονται σε άμεση γειτνίαση 
με τον επανακαθοριζόμενο αιγιαλό. 

θ. Δεν υπάρχει Κτηματολόγιο της περιοχής και αυτή 
δεν τελεί υπό Κτηματογράφηση. 

ι. Η περιοχή δεν τελεί υπό ιδιαίτερη προστασία λόγω 
εντοπισμού στα όρια της, ευπαθών οικοσυστημάτων, 
αποφασίζουμε: 

Την επικύρωση της από 5.10.2004 έκθεσης της επι¬ 
τροπής του άρθρου 3 του ν. 2971/2001, καθώς και του 
από Αυγούστου 2003 τοπογραφικού διαγράμματος του 
Πολιτικού Μηχανικού Νικολάου Γιαλλελή, κλίμακας 
1/500, το οποίο συνοδεύει την έκθεση, επανακαθορ/ζο- 

μένης τοιουτοτρόπως, γραμμής αιγιαλού επτά (7) ση¬ 
μείων, υπό στοιχεία διαγράμματος Ν. Παλλελή, Α1, Α2, 
Α3, Α4, Α5, Α6 και Α7. Η εν λόγω επανακαθοριζόμενη 
οριογραμμή αιγιαλού, αντικαθιστά το υπό στοιχεία (9- 
10-11-12-13) τμήμα της οριογραμμής αιγιαλού, ως αυτή 
είχε καθοριστεί επί του από 16.10.1976 διαγράμματος 
του Υπουργείου Οικονομικών, δυνάμει της αποφάσεως 
ν. 186/1977 του Νομάρχη Μεσσηνίας (ΦΕΚ 86 Τ.Δ71978). 
Δεν καθορίζεται ζώνη παραλίας, σύμφωνα με την 
πρόταση της επιτροπής, ενόψει ισχύος του άρθρου 7 
παράγραφος δ, του ν.2971/2001, καταργουμένου του 
αντιστοίχου τμήματος ζώνης παραλίας του διαγράμ¬ 
ματος Ν. Νούσιου, υπό στοιχεία (9'-10'-ΐΤ-12'-13'). Δεν 
οριοχαράσσεται επίσης γραμμή παλαιού αιγιαλού. Η 
παρούσα απόφαση μαζί με τα προαναφερόμενα, έκθεση 
και διάγραμμα, να δημοσιευθούν στην Εφημερίδα της 
Κυβερνήσεως, σύμφωνα με την διάταξη του άρθρου 5, 
παράγραφος 5 του ν. 2971/2001. 

Τρίπολη, 6 Σεπτεμβρίου 2005 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


ΕΚΘΕΣΗ 

ΕΠΙΤΡΟΠΗΣ ΕΠΙ ΜΕΡΙΚΟΥ 

ΕΠ ΑΝΑΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
στην περιοχή Δ.Δ. Πεταλιδίου Δήμου Πεταλιδίου, 

προ ιδιοκτησίας θεοδώρας και Αριστέας Τσακάκου. 

Η κάτωθι υπογεγραμμένη επιτροπή, αρμόδια για τον 
διοικητικό καθορισμό ορίων αιγιαλού και παραλίας, σύμ¬ 
φωνα με το άρθρο 3 του ν. 2971/2001 «Αιγιαλός, παρα¬ 
λία και άλλες διατάξεις», συγκροτηθείσα δυνάμει της 
αποφάσεως υπ’ αριθμ. Πρωτ. 13229/9.9.2004 της Γ ενικής 
Γραμματέως Περιφέρειας Πελοποννήσου, και αποτελεί- 
ται από τους απο τους: 

1. Βλάχο Γεώργιο, Τοπογράφο Μηχανικό ΠΕ/Α', εκ- 
πληρούντα καθήκοντα Προϊσταμένου της Κτηματικής 
Υπηρεσίας Ν. Μεσσηνίας. 

2. Τζώρτζη Καλλιόπη, Τοπογράφο Μηχανικό, υπάλληλο 
της Κτηματικής Υπηρεσίας Ν. Μεσσηνίας. 

3. Ξυνό Νικόλαο, Αντιπλοίαρχο Λ.Σ., Υπολιμενάρχη Κα¬ 
λαμάτας, επειδή κωλύεται ο Λιμενάρχης. 

4. Αθανασούλη Ιωάννη, Πολιτικό Μηχανικό, της Δ/νσης 
ΠΕΧΩ. Πελοποννήσου, ο οποίος αναπληρώνει τον κω¬ 
λυόμενο Διευθυντή της εν λόγω Δ/νσης. 

Δεν παρέστη εκπρόσωπος της Δνσης ΠΕ.ΧΩ.ΠΟ. της 
Νομαρχιακής Αυτοδιοικήσεως Μεσσηνίας. 

Συνήλθε σήμερα, 5 Οκτωβρίου 2004, ημέρα Τρίτη, στα 
Γραφεία της Κτηματικής Υπηρεσίας Νομού Μεσσηνί¬ 
ας, προκειμένου να εξετάσει το θέμα του καθορισμού 
ορίων αιγιαλού και παραλίας στην περιοχή του Θέμα¬ 
τος, συγκληθείσα σχετικώς διά του υπ’ αριθμ. Πρωτ. 
2062/418/4.10.2004 εγγράφου της Κτηματικής Υπηρεσίας 
Ν. Μεσσηνίας. 

Αφού έλαβε υπόψη: 

α) Τις διατάξεις του ν. 2971/2001 με τίτλο «Αιγιαλός 
παραλία και άλλες διατάξεις», διά των οποίων αντικα- 
τεστάθησαν οι διατάξεις του ΑΝ. 2344/1940. 

β) Το από Αυγούστου 2003 τοπογραφικό διάγραμμα, 
το οποίο συνέταξε ο Πολιτικός Μηχανικός Νικόλαος 
Γιαλλελής, ήλεγξε η Τοπογράφος Μηχανικός της Κτη¬ 
ματικής Υπηρεσίας την 22.4.2004 και εθεώρησε ο ανα¬ 


πληρωτής Προϊστάμενος της Κτηματικής Υπηρεσίας Ν. 
Μεσσηνίας Τοπογράφος Μηχανικός Βλάχος Γεώργιος 
την 23.4.2004, αποτελείται από μία (1) πινακίδα, είναι 
δε κλίμακας 1:500. 

γ) Την περί αιγιαλού και παραλίας δικαστική και διοι¬ 
κητική νομολογία, καθ’ ην έκταση είναι γνωστές στην 
επιτροπή. 

δ) Την διαμόρφωση της ακτής, όπως αυτή προκύπτει 
από το οικείο διάγραμμα και όπως έγινε αντιληπτή στα 
μέλη της επιτροπής σε κατά καιρούς αυτοψίες. Δεν 
υπάρχουν άξιοι λόγου καταγεγραμμένοι φυσικοί πόροι 
στην περιοχή. Η περιοχή έχει έκθεση ανατολική, όμως 
προς την εν λόγω κατεύθυνση το ανάπτυγμα ανοικτής 
θαλάσσης είναι σχετικώς μικρό (όσο το εύρος του Μεσ- 
σηνιακού κόλπου), ενώ ο όγκος του Ταϋγέτου ο οποίος 
υπέρκειται της ανατολικής ακτής, δεν επιτρέπει την 
ανάπτυξη ιδιαιτέρως μεγάλου κυματισμού, ενώ ο νοτι¬ 
οανατολικός και βορειοανατολικός τομέας ανάπτυξης 
του κυματισμού ως προς το μέτωπο της ακτής λόγω 
αξείας γωνίας προσβολής του μετώπου, δεν επιτρέ¬ 
πουν στον δημιουργούμενο κυμάτισμά να επηρεάσει 
σημαντικά την ακτή. Τα μετεωρολογικά στοιχεία της 
περιοχής, (πνέοντες άνεμοι και βροχοπτώσεις εν σχέ- 
σει με εκβάλλοντες χείμαρρους), δεν επηρεάζουν κατά 
την κρίση της επιτροπής το εύρος του αιγιαλού κατά 
τρόπο διάφορο των διαπιστώσεων τις οποίες κάνει η 
επιτροπή με την παρούσα έκθεση και βεβαίως δεν δια¬ 
πιστώνεται προσάμμωση προ του υπό επανακαθορισμό 
προτεινομένου τμήματος αιγιαλού. Στο αρχείο της Κτη¬ 
ματικής Υπηρεσίας υπάρχει φάκελλος αδειοδοσίας γιά 
το αλιευτικό καταφύγιο Πεταλιδίου, το οποίο ευρίσκεται 
νοτιώτερα της εξεταζόμενης περιοχής. Δεν υπάρχουν 
εγκεκριμένες χωροταξικές κατευθύνσεις και χρήσεις 
γης στην περιοχή, η οποία όμως ευρίσκεται εντός του 
οικισμού Πεταλιδίου και μάλιστα επί πυκνοδομημένου 
τμήματος αυτού. Δεν υπάρξουν καταγεγραμμένα Δη¬ 
μόσια Κτήματα σε γειτονία με τον υπό επανακαθορι¬ 
σμό αιγιαλό. Η περιοχή δεν έχει κτηματογραφηθεί και 
δεν τελεί υπό κτηματογράφηση κατά τις διατάξεις των 
ν. 2308/1995, ν. 2664/1998 και ν. 3127/2003. Δεν βεβαιώνε¬ 
ται η ύπαρξη ευπαθών οικοσυστημάτων και η ακτή δεν 
έχει κηρυχθεί υπό προστασία. Τα διαλαμβανόμενα στην 
παρούσα παράγραφο αναφέρονται κατά την πρόβλεψη 
του άρθρου 9 του ν. 2971/2001. 

ε) Το γεγονός ότι το προ της υπό καθορισμόν πε¬ 
ριοχής ανάπτυγμα ανοικτής θαλάσσης είναι ως ήδη 
έχει αναφερθεί σχετικώς μικρό, ενώ η προς νότον και 
νοτιοανατολάς (ένθα υφίσταται μεγάλο άνοιγμα πελά- 
γους) έκθεση της ακτής, χωρεί υπό οξεία γωνία, οι δε 
άνεμοι από τις κατευθύνσεις αυτές, δεν παρουσιάζουν 
ιδιαίτερη συχνότητα. 

στ) Τις από 10.9.2002 και 23.3.2004 αιτήσεις της Θε¬ 
οδώρας Τσακάκου, προς την Κτηματική Υπηρεσία, για 
τον διοικητικό επανακαθορισμό ορίων αιγιαλού και 
παραλίας στην περιοχή του θέματος, πρό της οικίας 
συνιδιοκτησίας της, η οποία αποτέμνετσι εν μέρει εκ 
της γραμμής αιγιαλού, όπως η εν λόγω καθορίστηκε 
δυνάμει της αποφάσεως ν.186/16.11.1977 του Νομάρχη 
Μεσσηνίας (ΦΕΚ 36 τ.Δ77.2.1978). 

ζ) Το γεγονός ότι η όλη γεωμορφολογία της επιτρο¬ 
πής δεν δικαιολογεί δυνατότητα καθορισμού παλαιού 
αιγιαλού. 

η) Τις γνωμοδοτήσεις υπ’ αριθμ. 82/1970 και 1062 /1970 
του Νομικού Συμβουλίου του Κράτους, σε συνδυασμό 
με το άρθρο 5 παράγραφος 9 του ν. 2971/2001, ως και 
το γεγονός ότι η κηρυχείσα, δυνάμει της πράξεως υπ’ 
αριθμ. 342/12.4.1978 Τριμελούς εξ Υπουργών Επιτροπής 
κατόπιν της υπ’ αριθμ. Κ.14712/1885/π.ε./27.3.1978 προτά- 
σεως του Υπουργού Οικονομικών (ΦΕΚ 207 τ.Δ'/6.5.1978), 
ζώνη παραλίας δεν έχει απαλλοτριωθεί. 

θ) Τα επικαλούμενα στοιχεία εκ μέρους της Θεοδώ¬ 
ρας Τσακάκου, (συμβολαιογραφικές πράξεις και από 
28.5.2002 έκθεση φωτοερμηνείας του Αγρονόμου και 
Τοπογράφου Μηχανικού Πετρόγκωνα Ιωάννη), 
ι) Την αντίληψη την σχηματισθείσα από την αυτοψία 
έσω και έξω της παλαιός οικίας Τσακάκου, ή οποία σε 
συνδυασμό με τα επικαλούμενα στοιχεία, άγει στο συ¬ 
μπέρασμα ότι η μεν ισόγειος πλίνθινη οικία Τσακάκου 
παραμένει σταθερή κατ’ όγκο και έκταση, όμως ο ανα¬ 
τολικούς αυτής χώρος έχει μετασκευαστεί, καταληφθείς 
υπό του αιγιαλού. 

η) Την εισήγηση του εκτελούντος καθήκοντα Προϊστα¬ 
μένου της Κτηματικής Υπηρεσίας και πρώτου μέλους 
της επιτροπής Γ. Βλάχου, αποφασίζει όπως εισηγηθεί: 


Ιον. Τον επί του ως άνω διαγράμματος Πολιτικού Μη¬ 
χανικού Νικολάου Γιαλελλή επανακαθορισμό της γραμ¬ 
μής του αιγιαλού προ της οικία Τσακάκου, συμφωνάμε 
την εισήγηση και τις εξ αυτοψίας διαπιστώσεις, με κόκκι¬ 
νη πολυγωνική γραμμή Α1, Α2, Α3, Α4, Α5, Α6 και Α7 επτά 
(7) συνολικώς σημείων, αντί της γραμμής υπό στοιχεία 
(9-10-11-12-13) του διαγράμματος έτους 1976 των Το¬ 
πογράφου Μηχανικού Νούσιου Ν. και Τεχνικού Βοηθού 
Σατυρόπουλου Δ. του Υπουργείου Οικονομικών, ως η εν 
λόγω είχε καθοριστεί δυνάμει της προμνημονευθείσης 
αποφάσεως ν.186/1977 του Νομάρχη Μεσσηνίας. 

2ον. Την κατάργηση του αντιστοίχου τμήματος ζώνης 
παραλίας υπο στοιχεία του διαγράμματος Ν. Νούσιου 
- Δ. Σταυρόπουλου (9'-10'-11'-12'-13'), λόγω ισχύος του 
άρθρου 7 παράγραφος 5 του ν.2971/2001. 

3ον. Δεν διαπιστώθηκε η ύπαρξη παλαιού αιγιαλού, 
σύμφωνα με τις προβλέψεις των άρθρων 5 και 6 του 
ν. 2971/2001, και της υπ’ αριθμ. 207/1994 Γνωμοδότησης 
του Ν.Σ.Κ. 

Η Επιτροπή 

ΓΕΩΡΓΙΟΣ ΒΛΑΧΟΣ ΚΑΛΛΙΟΠΗ ΤΖΩΡΤΖΗ 
ΝΙΚΟΛΑΟΣ ΞΥΝΟΣ ΙΩΑΝΝΗΣ ΑΟΑΝΑΣΟΥΛΗΣ 

